Namanganda “Labo” piyodani urib ketdi. Jabrlanuvchi shifoxonada vafot etdi

Namangan viloyati Namangan shahrida sodir bo‘lgan yo‘l transport hodisasi oqibatida “Labo” urib ketgan piyoda shifoxonada vafot etdi. Bu haqda Namangan viloyati IIB axborot xizmati xabar qilgan.
Xabarga ko‘ra, 2020-yil 12-noyabr kuni soat 19:40 larda Namangan shahrida yashovchi 1959-yilda tug‘ilgan fuqaro o‘ziga tegishli bo‘lmagan “Labo” rusumli mashinani tegishli hujjatlar bilan boshqarib borayotib, harakat xavfsizligini ta’minlay olmay, yo‘lni kesib o‘tayotgan piyodani urib yuborgan.
Jabrlanuvchi tan jarohati olib, shifoxonaga yetkazilgan va u yerda vafot etgan.
Mazkur holat yuzasidan Namangan shahar IIO FMB huzuridagi Tergov bo‘limi tomonidan tergovga qadar tekshiruv harakatlari olib borilmoqda, deyiladi boshqarma axborotida.